《渔村晚照》
宋代·林希逸

自得江湖趣，生涯乐在渔。孤村多晚景，落照映荒居。

近水高低岸，诛茅八九庐。舟横人语近，网漏夕阳疏。

倚棹看归雁，呼儿促煮鱼。脱蓑眠渐稳，寒月动江虚。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。